ไมค์ เรือไวกิ้ง พร้อมเกินร้อยต่อยปลาดิบ ศึกกำปั้นสะท้านโลก
 โปรโมเตอร์เกียรติกรีรินทร์แนะจับตา ดาวเหนือ เรือไวกิ้ง ความหวังใหม่รุ่นจูเนียร์เวลเตอร์เวท ไทยรัฐทีวี ช่อง 32 ถ่ายทอดสดเวลา 16.00-18.00 น. พร้อมติดตามชมคอนเสิร์ตลูกทุ่งนำทีมโดย สดใส รุ่งโพธิ์ทอง,วันที่ 19 มิ.ย.61 ความเคลื่อนไหวศึกกำปั้นสะท้านโลก IBF ที่จะดวลหมัดวันที่ 20 มิ.ย. ที่สมาคมไต้หวันแห่งประเทศไทย อ.เมือง จ.สมุทรปราการ คู่นำรายการ ไมค์ เรือไวกิ้ง เจ้าของฉายา หนุ่มกำปั้นแรงงาน ป้องกันแชมป์รุ่นจูเนียร์เฟเธอร์เวท IBF แพนแปซิฟิก กับ เรียวเฮอิ ทาคาฮาชิ ผู้ท้าชิงรองแชมป์อันดับ 1 ชาวญี่ปุ่น ไทยรัฐทีวี ช่อง 32 ถ่ายทอดสดเวลา 16.00-18.00 น.,ล่าสุด ดร.จิมมี่ เอกรัฐ ไชยโชติช่วง โปรโมเตอร์ เกียรติกรีรินทร์ โปรโมชัน เผยประวัติของทั้งคู่ว่า ไมค์ เป็นนักชกจากเมืองช้าง-สุรินทร์ วัย 32 ปี มีสถิติชกชนะ 45 แพ้ 11 ในไฟต์ล่าสุดเมื่อ 21 มี.ค.ที่ผ่านมา ไมค์เอาชนะน็อก เรนัน ฟอร์เตส นักชกฟิลิปปินส์ ยกที่ 9 ทวงเข็มขัดแชมป์แพน-แปซิฟิกกลับมาคาดเอวเป็นสมัยที่ 2 ก่อนเปิดศึกป้องกันแชมป์กับ ทาคาฮาชิ ผู้ท้าชิงอันดับ 1 วัย 28 ปี จากเมืองโยโกฮามา, ญี่ปุ่น สถิติการชกชนะ 14 แพ้ 3 ไฟต์ล่าสุด เมื่อ 2 มี.ค. ทาคาฮาชิขึ้นลับหมัด ชนะน็อก เทสซึยา โคยามา ยกที่ 7 ที่สังเวียนโครักฮูเอ็นฮอลล์มาเช่นกัน ทั้งนี้ไมค์ยืนยันว่า ตนฟิตซ้อมเป็นอย่างดี และมั่นใจที่จะป้องกันแชมป์ไฟต์นี้ให้ได้ ขอให้แฟนมวยช่วยส่งแรงใจแรงเชียร์ด้วย,โปรโมเตอร์ ดร.จิมมี่-เอกรัฐ กล่าวว่า หลังเสร็จศึกครั้งนี้ไมค์มีคิวชกไฟต์ต่อไปทันที ในวันเสาร์ 29 ก.ย.นี้ ที่ประเทศสิงคโปร์ โดยจะเดินทางไปชิงแชมป์ ที่ว่าง รุ่นจูเนียร์เฟเธอร์เวท องค์กรมวยนานาชาติ (IBO) รุ่นจูเนียร์เฟเธอร์เวทกับ โมฮัมหมัด ริดวาน นักชกเจ้าถิ่นดีกรีเหรียญทองแดงซีเกมส์ อย่างไรก็ตาม ไมค์ต้องผ่านนักชกซามูไรอันตรายในการชกป้องกันแชมป์ให้ได้ เพราะเป็นไฟต์สำคัญที่จะโชว์ฟอร์มสร้างความเชื่อมั่นให้ตัวเอง,นอกจากนั้น ในรายการเดียวกันอยากให้แฟนมวยช่วยจับตามอง ดาวรุ่งผีพุ่งใต้ ดาวเหนือ เรือไวกิ้ง แชมป์ IBF แพนแปซิฟิกรุ่นจูเนียร์เวลเตอร์เวท (140 ปอนด์) เจ้าของสถิติชนะรวด 11 ครั้ง จะอุ่นเครื่องกับเจสัน เอริกา นักชกตากาล็อก ส่วนแฟนมวยที่เดินทางเข้าชมที่เวทียังจะได้ชมฟรีคอนเสิร์ตศิลปินลูกทุ่งชื่อดัง สดใส รุ่งโพธิ์ทอง, สลักจิต ดวงจันทร์, เกษม คมสันต์ และสายัณห์ ลายไทย ก่อนการชกมวยเริ่มขึ้นช่วงเวลา 15.00 น. ต่อด้วยมวยคู่แรก ดาวเหนือ-เอริกา เวลา 16.00 น.เป็นต้นไป
ไมค์ เรือไวกิ้ง พร้อมขึ้นชกป้องกันแชมป์กับ เรียวเฮอิ ทาคาฮาชิ ผู้ท้าชิงอันดับ 1 ชาวญี่ปุ่น วันที่ 20 มิ.ย. ที่สมาคมไต้หวันแห่งประเทศไทย จ.สมุทรปราการ ดร.จิมมี่ เอกรัฐ ไชยโชติช่วง
ไมค์ เรือไวกิ้ง,เรียวเฮอิ ทาคาฮาชิ,มวย,ดร.จิมมี่,เอกรัฐ ไชยโชติช่วง